**แผนการจัดการเรียนรู้ที่สอดแทรกคุณธรรม**

**กลุ่มสาระการเรียนรู้** การงานอาชีพ **ชั้น** ประถมศึกษาปีที่ 5

**หน่วยการเรียนรู้ที่ 4 ชื่อหน่วย** งานอาชีพ **เวลา** 1 ชั่วโมง

**แผนการจัดการเรียนรู้ เรื่อง**  ประสบความสำเร็จในอาชีพได้โดยใช้คุณธรรมอิทธิบาท 4

**ชื่อครูผู้สอน** นางสาวจันทร์จิรา จารึก  **โรงเรียนบ้านน้ำพุ**

**1. มาตรฐานการเรียนรู้และตัวชี้วัด**

**มาตรฐาน ง 4.1** เข้าใจมีทักษะที่จำเป็น มีประสบการณ์ เห็นแนวทางในงานอาชีพ ใช้เทคโนโลยีเพื่อพัฒนาอาชีพ มีคุณธรรม และเจตคติที่ดีต่ออาชีพ

 **ตัวชี้วัด**

 **ง 4.1 ป.5/1**  สำรวจข้อมูลที่เกี่ยวกับอาชีพต่าง ๆ ในชุมชน

**2. สาระสำคัญ/ความคิดรวบยอด**

งานอาชีพ หมายถึง งานที่ทําประจําเป็นอาชีพ ทําให้เกิดรายได้สําหรับเลี้ยงตนเองและครอบครัว ทั้งอาชีพที่ทํางานนอกบ้านและในบ้าน ซึ่งส่งผลกระทบต่อชีวิตความเป็นอยู่ในชีวิตประจําวันหลายประการ และ การที่จะประสบความสำเร็จในอาชีพได้นั้นต้องมีหลักธรรมอิทธิบาท 4 ในการทำงาน นั่นคือ

1. ฉันทะ คือ นักเรียนมีความพอใจ ใฝ่รัก ใฝ่หาความรู้ และใฝ่สร้างสรรค์

2. วิริยะ คือ นักเรียนมีความเพียรพยายาม มีความอดทนไม่ท้อถอย

3. จิตตะ คือ นักเรียนมีความเอาใจใส่และตั้งใจแน่วแน่ในการทำงาน

4. วิมังสา คือ นักเรียนมีการใช้ปัญญาและสติในการตรวจตราและคิดไตร่ตรอง

**3. สาระการเรียนรู้**

 การงานอาชีพ : การอาชีพ

**4. จุดประสงค์การเรียนรู้** (ด้านความรู้/ทักษะกระบวนการ/คุณลักษณะอันพึงประสงค์/คุณธรรม)

**ด้านความรู้**

นักเรียนสามารถบอกคุณธรรมสำคัญที่จะทำให้ประสบความสำเร็จในการประกอบอาชีพสุจริตได้

**ด้านทักษะ/กระบวนการ**

นักเรียนสามารถเขียนแผนผังความคิดสิ่งสำคัญที่จะทำให้อาชีพอนาคตในฝันเราประสบ

ความสำเร็จได้

**ด้านจิตพิสัย**

นักเรียนมีเจตคติที่ดีต่ออาชีพที่สุจริต โดยใช้หลักธรรมอิทธิบาท 4

**5. สมรรถนะสำคัญของผู้เรียน**

 1. ความสามารถในการสื่อสาร

2. ความสามารถในการคิด

**6. คุณลักษณะอันพึงประสงค์/คุณธรรม**

1. ซื่อสัตย์สุจริต

2. มีวินัย

3. ใฝ่เรียนรู้

4. มุ่งมั่นในการทำงาน

**7. ชิ้นงาน/ภาระงาน**

ใบงานแผนผังความคิดการวิเคราะห์หลักธรรมอิทธิบาท 4 มาปรับใช้เป็นแนวทางที่จะประสบ

ความสำเร็จในการประกอบอาชีพ

**8. กิจกรรมการเรียนรู้**

**ขั้นนำเข้าสู่บทเรียน** (10 นาที)

 1. นักเรียนนั่งสมาธิเป็นเวลา 3 นาที (สมาธิ)

 2. ครูชี้แจงบอกจุดประสงค์ในการเรียนรู้ในการเรียนเรื่อง ประสบความสำเร็จในอาชีพได้โดยใช้คุณธรรมอิทธิบาท 4 แล้วสุ่มถามอาชีพที่นักเรียนพบเห็นในชุมชน และให้นักเรียนวิเคราะห์หลักธรรมอิทธิบาท 4 บอกองค์ประกอบที่จะทำให้เราประสบความสำเร็จในการทำอาชีพนั้น ๆ มีอะไรบ้าง นั่นคือ

1. ฉันทะ คือ ความพอใจ ใฝ่รัก ใฝ่หาความรู้ และใฝ่สร้างสรรค์

2. วิริยะ คือ ความเพียรพยายาม มีความอดทนไม่ท้อถอย

3. จิตตะ คือ ความเอาใจใส่และตั้งใจแน่วแน่ในการทำงาน

4. วิมังสา คือ ความหมั่นใช้ปัญญาและสติในการตรวจตราและคิดไตร่ตรอง (ศีล)

**ขั้นสอน** (40 นาที)

3. นักเรียนทำแผนผังความคิดตามใบงานที่ครูแจกให้โดยประยุกต์ใช้คุณธรรมอิทธิบาท 4 (สมาธิ ปัญญา)

4. นักเรียนที่ทำเสร็จแล้วนำผลงานไปติดบนกระดาน (ปัญญา)

5. นักเรียนเดินชื่นชมผลงานของเพื่อน (ศีล สมาธิ)

6. ครูสุ่มชิ้นงานนำเสนอหน้าชั้นพร้อมร่วมกันแสดงความคิดเห็น (ปัญญา)

**ขั้นสรุปบทเรียน** (10 นาที)

7. นักเรียนและครูร่วมกันอภิปรายและสรุปความรู้ ดังนี้ อาชีพเป็นสิ่งที่นักเรียนทุกคนต้องมีในอนาคตข้างหน้า แต่การที่จะประกอบอาชีพประสบความสำเร็จได้โดยสุจริตนั้น ต้องอาศัยหลักธรรมอิทธิบาท 4 ในการทำงาน (ปัญญา)

8. นักเรียนประเมินสะท้อนการจัดการเรียนการสอนที่ได้รับ รับฟังความคิดเห็นของผู้เรียน ทบทวนว่านักเรียนได้เรียนรู้สิ่งใดบ้างจากแผนการจัดการเรียนการสอนที่สอดแทรกคุณธรรม และจะนำไปใช้ในชีวิตประจำวันอย่างไร (สมาธิ ปัญญา)

**9. สื่อการเรียนรู้ /แหล่งเรียนรู้**

 ใบงานแผนผังความคิด

**10. การวัดและประเมินผล**

| **วัตถุประสงค์** | **สิ่งที่ต้องการวัด** | **เครื่องมือในการวัด** | **ผลการการประเมิน** |
| --- | --- | --- | --- |
| 1.นักเรียนสามารถบอกคุณธรรมสำคัญที่จะทำให้ประสบความสำเร็จในการประกอบอาชีพสุจริตได้ | นักเรียนสามารถบอกคุณธรรมในการประกอบอาชีพ | การสังเกต | นักเรียนบอกคุณธรรมในการประกอบอาชีพได้ถูกต้อง ครบถ้วน |
| 2.นักเรียนสามารถเขียนแผนผังความคิดสิ่งสำคัญที่จะทำให้อาชีพอนาคตในฝันเราประสบผลสำเร็จ | นักเรียนสามารถเขียนแผนผังความคิดตามหลักธรรมในการประกอบอาชีพ | ใบงาน | นักเรียนเขียนแผนผังความคิดองค์ประกอบที่จะทำให้เราประสบความสำเร็จในการทำอาชีพได้ถูกต้องครบถ้วน |
| 3.นักเรียนมีเจตคติที่ดีต่ออาชีพที่สุจริต โดยใช้หลักธรรมอิทธิบาท 4  | นักเรียนเอาใจใส่ กระตือรือร้น พยายามทำงาน | การสังเกต | นักเรียนมีความเอาใจใส่ สนใจ ตั้งใจทำงานอย่างเต็มความสามารถ |

**บันทึกผลการจัดการเรียนรู้**

**ข้อสังเกต / ข้อค้นพบในการจัดการเรียนรู้**

 - นักเรียนได้เข้าใจเกี่ยวกับหลักธรรมมากขึ้น และสามารถนำไปใช้ในชีวิตประจำวันได้

 - นักเรียนส่วนใหญ่มีความสนใจและตั้งใจเรียนเป็นอย่างดี ให้ความร่วมมือในการเรียนการสอน

**แนวทางแก้ไขเพื่อการปรับปรุงพัฒนา**

............................................................................................................................................................................................................................................................................................................................................................

 ลงชื่อ...............................................ครูผู้สอน

 (.นางสาวจันทร์จิรา จารึก)

 ............../............................/................

**ความคิดเห็นของผู้บริหาร**

............................................................................................................................................................................................................................................................................................................................................................

 (นายสุทธิรัตน์ แช่มช้อย)

 ผู้อำนวยการโรงเรียนบ้านน้ำพุ